CV:n rakenne eli järjestys on melko pitkälti standardoitu. Ennen kuin aloitat CV:n tekemisen, on hyvä että ymmärrät millaisia osioita ansioluettelossa on ja kuinka eri osiot järjestellään sen mukaan millainen oma tilanteesi on. Vaikkapa vasta valmistuneeen CV:n rakenne voi olla erilainen ja painottaa enemmänkin koulutusta ja vaikkapa vapaaehtoistyötä tai työharjoittelua, mikäli varsinaista työkokemusta on vähän. Ansioluettelossa eli CV:ssä ensimmäiseksi tulee aina yhteys- ja henkilötiedot, eli nimi, osoite, puhelinnumero ja sähköpostiosoite. Tämän jälkeen on tulee henkilökohtainen tiivistelmä eli profiili, joka on lyhyt ja napakka myyntipuhe, jonka tarkoituksena on houkutella lukija tutustumaan ansioluetteloosi tarkemmin.  Profiilin jälkeen useimmille on luonnollista sijoittaa työkokemus siten, että tuorein työpaikka on ylimmäisenä. Työkokemuksen jälkeen tulee koulutus. Mikäli olet hiljattain valmistunut eikä sinulla ole hakemaasi työpaikkaan liittyvää työkokemusta, kannattaa koulutus sijoittaa ennen työkokemusta. Sama koskee myös uudelle alalle kouluttaneita henkilöitä: tärkeintä on, että hakemasi työpaikan kannalta olennaisin tieto tulee ylimmäksi.  CV:n rakenne muodostuu visuaalisista elementeistä eli muotoilusta ja eri osioiden järjestyksestä. Rakenteen ja visuaalisen ilmeen tavoitteena on helpottaa ja nopeuttaa CV:n sisältöön tutustumista, sekä monessa tapauksessa myös antaa ansioluettelolle persoonallinen ilme, joka herättää lukijan mielenkiinnon. Selkeässä rakenteessa keskeisimmät osiot, kuten yhteystiedot, profiili, työkokemus ja koulutus löytyvät heti ensisilmäyksellä, ja ulkoasu puolestaan heijastaa hakemaasi työpaikkaa ja toimialaa.